nahid-hub/BLUGE-bengali-wikipedia-section-title-prediction huggingface dataset:
ব্লকচেইনে যোগ হওয়া প্রতিটি ব্লকের শুরুতে প্রদত্ত লেনদেনের তথ্য সংবলিত একটি ব্লক থাকে যাকে উক্ত লেনদেনের অনুমোদন বলা হয়। আদর্শ ক্ষেত্রে, পেমেন্ট সম্পন্ন হয়ে গেছে ধরে নেয়ার আগে বিটকয়েনের মাধ্যমে পেমেন্ট গ্রহণ করা ব্যবসায়ী ও পরিষেবাগুলোকে নেটওয়ার্কে বন্টিত অন্তত একটি অনুমোদনের জন্য অপেক্ষা করা উচিত। কোন ব্যবসায়ী যত বেশি অনুমোদনের জন্য অপেক্ষা করবেন, কোন আক্রমণকারীর জন্য ব্লকচেইনের লেনদেন বিপরীতমুখী করাও তত কঠিন হয় - যদি না আক্রমণকারী মোট নেটওয়ার্ক ক্ষমতার অর্ধেকের বেশি বাগে এনে ফেলে অর্থাৎ ৫১% আক্রমণ করে ফেলে।
সঠিক অনুচ্ছেদ শিরোনাম কোনটি?
titleA. দ্বৈত ব্যয়
titleB. ইতিহাস পরিবর্তন
titleC. পেমেন্ট যাচাই
titleD. লেনদেন
উত্তর: titleB
অবরোধের শুরুতে সম্রাট হেরাক্লিয়াস এন্টিওকে ছিলেন এবং সেপ্টেম্বরের ৯ তারিখ তিনি সাহায্যের জন্য ১২,০০০ জনের একটি বাহিনী পাঠান। এমেসা থেকে দামেস্কের পথে টহল দেয়া সৈনিকরা বাইজেন্টাইনদের আগমনের সংবাদ দেয়। এই খবর পাওয়ার পর খালিদ রাফায় বিন উমাইরকে ৫,০০০ জন সেনা সহকারে প্রেরণ করেন। দামেস্ক থেকে ২০ মাইল (৩২ কিমি) উত্তরে দামেস্ক-এমেসা সড়কের উকাব গিরিপথে (ঈগল গিরিপথ) তারা মুখোমুখি হয়। সংখ্যাস্বল্পতার কারণে বাইজেন্টাইনরা তাদের ঘিরে ফেলতে সক্ষম হয়। বাইজেন্টাইনরা তাদের হারানোর আগে খালিদ ৪,০০০ জনের একটি বাহিনী নিয়ে এগিয়ে আসেন এবং বাইজেন্টাইনদের হটিয়ে দেন। এটিকে উকাব গিরিপথের যুদ্ধ বলা হয়।

বাইজেন্টাইনদের হটাতে ৯,০০০ জন সৈনিক সরিয়ে ফেলায় মুসলিমদের অবরোধ দুর্বল হয়ে পড়ে। ঐতিহাসিকদের মতে বাইজেন্টাইনরা মুসলিমদের বিরুদ্ধে শহর থেকে বেরিয়ে পড়লে অবরোধ ভেঙ্গে ফেলতে সক্ষম হত ও মুসলিমদের পরাজিত করতে পারত। প্রতিকূল অবস্থা বিবেচনা করে খালিদ দ্রুত দামেস্ক ফিরে আসেন।

সঠিক অনুচ্ছেদ শিরোনাম কোনটি?
titleA. সেনা বিন্যাস
titleB. পরবর্তী অবস্থা
titleC. বাইজেন্টাইন সাহায্য
titleD. অবরোধের স্থান
উত্তর: titleC
সুলতান দ্বিতীয় মাহমুদ, প্রথম আবদুল মজিদ ও ইউরোপীয় শিক্ষায় শিক্ষিত বেশ কয়েকজন গুরুত্বপূর্ণ সরকারি কর্মকর্তার মনে এই সংস্কার আন্দোলনের ধারণা জন্মে। তারা অনুধাবন করেন যে প্রাচীন ধর্মীয় ও সামরিক প্রতিষ্ঠানগুলো আধুনিক বিশ্বে সাম্রাজ্যের চাহিদার সাথে সামঞ্জস্যপূর্ণ না। পোষাক পরিবর্তনের মত প্রতীকি পরিবর্তনগুলোর মূল উদ্দেশ্য ছিল রাজকীয় কর্মকর্তাদের মানসিকতা পরিবর্তন করা। সফল ইউরোপীয় চর্চাগুলোকে আত্তীকরণ করা বেশ কিছু সংস্কারের উদ্দেশ্য ছিল। বাধ্যতামূলক সামরিকবাহিনীতে যোগদান, শিক্ষা, প্রতিষ্ঠান ও আইনি সংস্কার এবং দুর্নীতি নির্মূল করা ও সমকামিতাকে অপরাধ গণ্য না করা প্রভৃতি পরিবর্তন আনয়ন করা হয়। তানযিমাত অটোমানিজমের নীতিকে অনুসরণ করে। এই নীতি উসমানীয় শাসনাধিন অঞ্চলের সকল জনগণ, মুসলিম, অমুসলিম; তুর্কি, গ্রিক; আর্মেনীয়, ইহুদি; কুর্দি, আরব সবার মধ্যে একতার বিষয়টি প্রাধান্য দেয়। এই উদ্দেশ্যে ধর্মনিরপেক্ষ আইনের সুবিধার্থে ইসলামী আইনকে সরিয়ে রাখা হয়। ১৮৩৯ সালের রোজ চেম্বারের রাজকীয় ঘোষণায় মুসলিম ও অমুসলিম উসমানীয়দের জন্য আইনের দৃষ্টিতে সমানাধিকার ঘোষণার দ্বারা এই নীতি দাপ্তরিকভাবে ব্যবহার শুরু হয়।

সঠিক অনুচ্ছেদ শিরোনাম কোনটি?
titleA. উৎপত্তি
titleB. প্রভাব
titleC. ১৮৩৯ সালের রোজ চেম্বার ঘোষণা
titleD. সংস্কার কার্যাবলী
উত্তর: titleA
অক্সফোর্ডে যাবার পূর্বে আগস্ট, ১৯০৮ সালে হ্যাম্পশায়ারের পক্ষে প্রথম-শ্রেণীর ক্রিকেটে অভিষেক ঘটে জন ইভান্সের। অক্সফোর্ডের পক্ষে নিয়মিতভাবে খেলেছেন তিনি। বিশ্ববিদ্যালয় দলটির পক্ষে ৩০ খেলায় অংশ নিয়েছেন। তন্মধ্যে, চারটি বিশ্ববিদ্যালয় খেলায় মারকুটে ডানহাতি ব্যাটসম্যান ও মিডিয়াম-পেস বোলার হিসেবে খেলেছেন। ১৯১১ সালে অক্সফোর্ড দলের পক্ষে অধিনায়কত্ব করেন। ১৯০৯ থেকে ১৯১২ সাল পর্যন্ত হ্যাম্পশায়ারের পক্ষে খেলায় অংশ নিলেও ১৯১২ সালের শেষদিকে ও ১৯১৪ সালে প্রথম বিশ্বযুদ্ধ শুরুরদিকে ফ্রি ফরেস্টার্সের পক্ষে একটিমাত্র প্রথম-শ্রেণীর খেলায় অংশ নিয়েছিলেন।

যুদ্ধের পর জন ইভান্স মাঝে-মধ্যে খেলার জগতে ফিরে আসতেন। ১৯১৯ সালে শৌখিন খেলোয়াড়দের নিয়ে গড়া জেন্টলম্যান ও ১৯২০ সালে হ্যাম্পশায়ারের পক্ষে একটি খেলায় অংশ নিয়েছিলেন।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. ব্যক্তিগত জীবন
titleC. প্রথম-শ্রেণীর ক্রিকেটে অংশগ্রহণ
titleD. প্রারম্ভিক জীবন
উত্তর: titleC
ফাহিয়েন ও হিউয়েন সাং-এর ভ্রমণবিবরণী পড়ে অনুপ্রাণিত হয়ে তীর্থযাত্রী ই ৎসিং শ্রীবিজয়ে সংস্কৃত ভাষা শিক্ষা করেন এবং ৬৭৩ খ্রিস্টাব্দে ভারতে আসেন। তিনি ভারতে চোদ্দো বছর অতিবাহিত করেছিলেন। এর মধ্যে দশ বছর তিনি কাটিয়েছিলেন নালন্দা মহাবিহারে। ৬৯৫ খ্রিস্টাব্দে তিনি যখন চীনে প্রত্যাবর্তন করেন, তখন সঙ্গে করে ৪০০টি সংস্কৃত গ্রন্থ নিয়ে যান। তারপরেই সেগুলি অনূদিত হয়।

হিউয়েন সাং তাঁর ভ্রমণবিবরণীতে ৭ম শতাব্দীর ভারতের ভৌগোলিক ও সাংস্কৃতিক চিত্র বর্ণনা করেছিলেন। কিন্তু ই ৎসিং তাঁর বিবরণ নিবদ্ধ রেখেছিলেন মূলত বৌদ্ধধর্মের উৎসভূমি ভারতে সেই ধর্মের চর্চা ও মঠের ভিক্ষুদের প্রথা, রীতিনীতি ও নিয়ম-নির্দেশিকার বর্ণনার মধ্যেই। ই ৎসিং লিখেছেন যে, ২০০টি গ্রামের (উল্লেখ্য, হিউয়েন সাং-এর সময় এই গ্রামের সংখ্যা ছিল ১০০টি) রাজস্বের আয় থেকে নালন্দার রক্ষণাবেক্ষণ চলত। তাঁর বর্ণনা থেকে জানা যায়, নালন্দা মহাবিহারে আটটি সভাগৃহ ও প্রায় ৩০০টি কক্ষ ছিল। তিনি লিখেছেন, নালন্দার দৈনন্দিন জীবনযাত্রার অঙ্গ ছিল সকলের দ্বারা আচরিত একাধিক অনুষ্ঠান। প্রতিদিন সকালে একটি ঘণ্টাধ্বনির মাধ্যমে স্নানের সময় নির্দেশ করা হত। এই ঘণ্টাধ্বনি শুনে শতাধিক বা সহস্রাধিক ভিক্ষু নিজ নিজ বিহার থেকে বেরিয়ে চত্বরের মধ্যস্থ বা পার্শ্বস্থ একাধিক বিশালাকায় জলাধারে উপস্থিত হতেন এবং স্নান করতেন। এরপর আরেকটি ঘণ্টাধ্বনির মাধ্যমে বুদ্ধপূজার সময় নির্দেশ করা হত। সন্ধ্যায় ‘চৈত্যবন্দনা’ অনুষ্ঠিত হত। চৈত্যবন্দনার অঙ্গ ছিল ‘তিন পর্বের সেবা’, নির্দিষ্ট স্তোত্র, শ্লোক ও ধর্মগ্রন্থের নির্বাচিত অংশ পাঠ। এই অনুষ্ঠানটি সাধারণত মহাবিহারের কেন্দ্রস্থলে অনুষ্ঠিত হত। তবে ই ৎসিং লিখেছেন যে, নালন্দার অধিবাসীদের সংখ্যা এতটাই বেশি ছিল যে, প্রতিদিন এক স্থানে সকলের সমাবেশ কঠিন ছিল। তাই একটি সংক্ষিপ্ত অনুষ্ঠান প্রচলিত হয়। এই অনুষ্ঠানে একজন পুরোহিত ধূপ ও পুষ্পবহনকারী সাধারণ ভৃত্য ও শিশুদের সঙ্গে করে একটি সভাগৃহ থেকে অন্য সভাগৃহে গিয়ে গিয়ে অনুষ্ঠানটি আয়োজন করতেন। গোধূলির মধ্যেই এই অনুষ্ঠান শেষ হত।

সঠিক অনুচ্ছেদ শিরোনাম কোনটি?
titleA. নালন্দার উদ্বর্তিত পুথি
titleB. নালন্দায় ই ৎসিং
titleC. প্রাচীন ইতিহাস
titleD. ধ্বংসপ্রাপ্তি ও অবলুপ্তি
উত্তর: titleB
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আলবার্ট হার্টকফ। ১ জানুয়ারি, ১৯২৫ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটই তার একমাত্র টেস্টে অংশগ্রহণ ছিল।

১৯২৪-২৫ মৌসুমে এমসিজিতে অ্যাশেজ সিরিজের দ্বিতীয় টেস্টে খেলেন। প্রথম ইনিংসে আট নম্বরে ব্যাটিংয়ে নেমে ৮০ রান করেন। তবে, অস্ট্রেলিয়া দলের রান সংগ্রাহকের অভাব ছিল না। খেলায় ১৩৪ রান খরচায় একটিমাত্র উইকেট পান। এরফলে, দলের বাইরে রাখা হয় তাকে।

১৯২৭-২৮ মৌসুম পর্যন্ত ভিক্টোরিয়ার পক্ষে খেলতে থাকেন। কিন্তু, তাকে আর জাতীয় দলে খেলার জন্যে আর আমন্ত্রণ জানানো হয়নি। এরপর তিনি চিকিৎসা পেশায় মনোনিবেশ ঘটান।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. শৈশবকাল
titleC. বিশ্বযুদ্ধে অংশগ্রহণ
titleD. প্রথম-শ্রেণীর ক্রিকেট
উত্তর: titleA
নতুন মাসের প্রথম দিনেই, রিয়াল মাদ্রিদ লেগানেসের বিরুদ্ধে ৪–১ গোলে জয়লাভ করার মাধ্যমে ৩ পয়েন্ট অর্জন করে। এই ম্যাচেও বেনজেমা দুটি গোল করেন এবং রামোস ও বেল একটি করে গোল করেন। ২০১৮ সালের ১৫ই সেপ্টেম্বর তারিখে, অ্যাথলেতিক বিলবাওয়ের সাথে অ্যাওয়ে ম্যাচে ১–১ গোলে ড্র করে; এই ম্যাচে ইস্কোর করা অসাধারণ হেডে রিয়াল মাদ্রিদ ১ পয়েন্ট অর্জন করতে সক্ষম হয়। ৪ দিন পর, ২০১৮–১৯ উয়েফা চ্যাম্পিয়নস লীগের গ্রুপ পর্বে নিজেদের প্রথম ম্যাচে রোমার বিরুদ্ধে ৩–০ গোলে জয়লাভ করে। উক্ত ম্যাচে বেল, ইস্কো এবং মারিয়ানো একটি করে গোল করেছিল। ৩ দিন পর, মার্কো আসেন্সিওর করা একমাত্র গোলে এস্পানিওলের বিরুদ্ধে ১–০ গোলে জয়লাভ করে। ২০১৮ সালের ২৬শে সেপ্টেম্বর তারিখে, রিয়াল মাদ্রিদ এই মৌসুমের প্রথম হারের সম্মুখীন হয়, ম্যাচটিতে তারা সেভিয়ার বিরুদ্ধে ০–৩ গোলে হেরে যায়। ৩ দিন পর, এই মৌসুমের প্রথম মাদ্রিদ ডার্বিতে আতলেতিকো মাদ্রিদের বিরুদ্ধে গোলশূন্য ড্র করে।

সঠিক অনুচ্ছেদ শিরোনাম কোনটি?
titleA. ফিফা ক্লাব বিশ্বকাপ
titleB. অভ্যন্তর
titleC. জানুয়ারি
titleD. সেপ্টেম্বর
উত্তর: titleD
১৮৮৭ খ্রিঃ হ্যারি গোভিয়ার সীলি ডাইনোসরিয়া মহাবর্গটিকে সরিস্কিয়া ও অর্নিথিস্কিয়া - এই দুই বর্গে ভাগ করেন। শ্রেণীবিভাগের এই পদ্ধতিটি বিজ্ঞানীমহলে সাধারণভাবে মেনে নেওয়া হয়েছে। অর্নিথিস্কিয়া বর্গের স্বাতন্ত্র্য্য লক্ষ্য করা যায় তাদের শ্রোণীচক্রের সাথে পাখিদের শ্রোণীচক্রের সাদৃশ্যে (যদিও পাখিরা এদের থেকে বিবর্তিত হয়নি), কশেরুকা ও বর্মের গড়নে এবং নিচের চোয়ালের সামনে একটি 'প্রিডেন্টারি' হাড়ের অবস্থানে। এদের উপরের চোয়ালের সামনেও 'প্রিম্যাক্সিলা' নামক একটা অতিরিক্ত হাড় থাকত। এই দুটো হাড় একত্রে পাখির ঠোঁটের মত ধারালো একটা চঞ্চু নির্মাণ করত যার সাহায্যে এই ডাইনোসরেরা সহজেই গাছের ডালপালা ছিঁড়ে খেতে পারত।

অর্নিথিস্কিয়ান পিউবিস হাড়দু'টি ইলিয়ামের সমান্তরালভাবে নিম্নমুখী ও পশ্চাৎমুখী, এবং সামনের দিকে প্রলম্বিত একটি করে অস্থিময় উপবৃদ্ধির সাহায্যে তলপেটের বিভিন্ন অঙ্গের ভারসাম্য রক্ষা করে। এর ফলে গোটা শ্রোণীচক্র চারটে কাঁটার সংযোগস্থলের আকার পায়। অন্যদিকে সরিস্কিয়ান পিউবিস হাড়টি নিম্নমুখী হলেও আদিম গিরগিটিদের মত সামনের দিকে ফেরানো থাকে। অর্নিথিস্কিয়ানদের চক্ষুকোটরের সম্মুখবর্তী গহ্বর তথা অ্যান্টিঅর্বিটাল ফেনেস্ত্রাগুলিও আয়তনে সরিস্কিয়ানদের চেয়ে ছোট হত, আর তাদের শ্রোণীচক্রের সার্বিক গঠনও ছিল অপেক্ষাকৃত স্থিতিশীল। সুষুম্নাকাণ্ডের সমান্তরালভাবে পিউবিসের বিন্যাস ডাইনোসরদের মধ্যে তিন বার আলাদাভাবে বিবর্তিত হয়েছিল, যথা - অর্নিথিস্কিয়ানদের মধ্যে, থেরিজিনোসরদের মধ্যে আর পক্ষীসদৃশ ড্রোমিওসরদের মধ্যে।

বিবর্তনীয় ইতিহাস থেকে বোঝা যায় অর্নিথিস্কিয়ানরা অন্তত তিন বার দ্বিপদ থেকে চতুষ্পদ প্রজাতির জন্ম দিয়েছিল, আর প্রথম দিকে দ্বিপদ আর চতুষ্পদ - দুই রকম অবস্থানেই স্বচ্ছন্দ ছিল।

সঠিক অনুচ্ছেদ শিরোনাম কোনটি?
titleA. শ্রেণীবিন্যাসবিদ্যা
titleB. জাতিজনি
titleC. বৈশিষ্ট্য
titleD. শ্রেণীবিভাগ
উত্তর: titleC
১৮৫০ খ্রিষ্টাব্দে তিনি ফিজো-ফুকো যন্ত্রের সাহায্যে আলোর গতিবেগ নির্ণয়ের এক পরীক্ষা করেন। এই যন্ত্রের সাহায্যে তিনি দেখান যে বায়ুতে আলোর গতিবেগের তুলনায় জলে আলোর গতিবেগ কম। এই পরীক্ষা আইজাক নিউটনের আলোর কণাবাদী তত্ত্বকে নস্যাৎ করে। 

১৮৫১ খ্রিষ্টাব্দে পৃথিবীর আহ্নিক গতি পরীক্ষার মাধ্যমে প্রদর্শন করার জন্য প্যারিসের প্যানথিয়নের ছাদ থেকে ৬৭ মিটার দড়ি থেকে ২৮ কিলোগ্রামের সীসার তৈরী গোলক ঝুলিয়ে তার বিখ্যাত দোলকটি নির্মাণ করেন। ফুকোর দোলক বৈজ্ঞানিক মহল ও জনসাধারণের মনে জনপ্রিয় হলে বিশ্বের বিভিন্ন স্থানে ফুকোর দোলক স্থাপন করা হয়। পরের বছর তিনি ঘূর্ণদর্শীকে একটি সরল পরীক্ষামূলক যন্ত্র হিসেবে ব্যবহার করেন। ১৮৫৫ খ্রিষ্টাব্দে তার পরীক্ষামূলক গবেষণার জন্য রয়েল সোসাইটি তাকে কপলি পদক দান করে।

১৮৫৫ খ্রিষ্টাব্দের সেপ্টেম্বর মাসে তিনি আবিষ্কার করেন যে কোন তামার পাতের প্রান্তকে কোন চুম্বকের দুই বিপরীত মেরুর মধ্যে রেখে ঘোরালে, ঐ তামার পাতকে ঘোরাতে অধিক শক্তির প্রয়োজন হয়।

১৮৫৭ খ্রিষ্টাব্দে তার নামাঙ্কিত সমবর্তক যন্ত্রটি উদ্ভাবন করেন, এবং পরের বছর তিনি প্রতিফলক দূরবীক্ষণ যন্ত্রের আয়নার গঠন নির্ণয় করার ফুকোর ছুরির ধার পরীক্ষা নামে একটি পরীক্ষা পদ্ধতি উদ্ভাবন করেন। এই পদ্ধতির সাহায্যে গবেষকেরা আয়নাটি প্রকৃত গোলক কিনা তা নির্ণয় করতে পারেন। 

১৮৬২ খ্রিষ্টাব্দে চার্লস হুইটস্টোনের নির্ণায়ক আয়নার সাহায্যে তিনি আলোর গতিবেগ নির্ণয় করেন ২৯৮,০০০ কিলোমিটার/সেকেন্ড। এই মান পূর্বেকার পরীক্ষাগুলির মানের থেকে ১০,০০০ কিলোমিটার/সেকেন্ড কম ছিল। এবং প্রকৃত আলোর গতিবেগের চেয়ে মাত্র ০.৬% কম ছিল।

সঠিক অনুচ্ছেদ শিরোনাম কোনটি?
titleA. প্রথম জীবন
titleB. পরবর্তী প্রজন্মের সম্মান
titleC. পরবর্তী জীবন
titleD. বহিঃসংযোগ
উত্তর: titleC
হোসেন জিল্লুর রহমান ১৯৯৬ সালে স্বাধীন থিঙ্ক ট্যাঙ্ক পাওয়ার অ্যান্ড পার্টিসিটিভ রিসার্চ সেন্টার (পিপিআরসি) প্রতিষ্ঠার আগে বিশ বছর ধরে বাংলাদেশ উন্নয়ন স্টাডিজের শীর্ষস্থানীয় গবেষক ছিলেন। দারিদ্র্য গবেষক হিসাবে তিনি চরম দারিদ্র্যের সমস্যা জাতীয় দৃষ্টি আকর্ষণে প্রধান ভূমিকা পালন করেছিলেন। তিনি ২০০৫ সালে বাংলাদেশ সরকারের দারিদ্র্য হ্রাস কৌশল দলিল (পিআরএসপি) প্রস্তুতির ক্ষেত্রে নেতৃত্বের পরামর্শদাতা ছিলেন এবং সার্ক দারিদ্র্য কমিশনের (আইএসএসিপিএ) (২০০৫-২০০৭) -র সদস্য ছিলেন। তিনি একটি উদ্ভাবনী গবেষণা গ্রহণ করেছিলেন যা স্থানীয় প্রশাসনের ইস্যুটিকে সর্বাধিক গুরুত্ব দিয়েছিল এবং অধ্যাপক মুহাম্মদ ইউনূসের সভাপতিত্বে স্থানীয় সরকার সহায়তা গ্রুপ প্রতিষ্ঠার পক্ষে সহায়তা করেছিল। তিনি তথ্য প্রযুক্তি সম্পর্কিত একটি থিঙ্ক ট্যাঙ্ক "ডিজিটাল নেটওয়ার্কের" বোর্ড অব অ্যাডভাইজারগুলিতে কাজ করেছিলেন। ২০০৫-২০০৭ এর মধ্যে তিনি বাংলাদেশ ব্যাংকের বোর্ডের (বাংলাদেশের কেন্দ্রীয় ব্যাংক) বসেছিলেন। তিনি মিডিয়া অ্যাডভোকেসি সংস্থা ম্যাস-লাইন মিডিয়া সেন্টারের চেয়ারম্যান ছিলেন। তিনি বিশ্বব্যাংক, এশীয় উন্নয়ন ব্যাংক, যুক্তরাজ্য আন্তর্জাতিক উন্নয়ন বিভাগ, ডেনিশ আন্তর্জাতিক উন্নয়ন সংস্থা, সুইডিশ আন্তর্জাতিক উন্নয়ন সহযোগিতা সংস্থা, টেকসই উন্নয়ন কমিশন, অ্যাকশনএইড, জাপান আন্তর্জাতিক সহযোগিতা সংস্থা, আন্তর্জাতিক সহ বিভিন্ন আন্তর্জাতিক ও জাতীয় সংস্থার পরামর্শদাতা ছিলেন। আন্তর্জাতিক সহযোগিতার জন্য খাদ্য নীতি গবেষণা ইনস্টিটিউট এবং জাপান ব্যাংক । তিনি বাংলাদেশের ঢাকার ন্যাশনাল ডিফেন্স কলেজের নিয়মিত প্রশিক্ষক । ২০০৮ সালে তাকে তত্ত্বাবধায়ক সরকারের উপদেষ্টা (মন্ত্রিপরিষদ মন্ত্রী) করা হয়েছিল। পিপিআরসি'র নেতৃত্ব পুনরায় শুরু করার পর থেকে তিনি বাংলাদেশের জন্য একটি জাতীয় সামাজিক সুরক্ষা কৌশল প্রচারে প্রধান প্রভাবশালী ছিলেন। ডাঃ রহমানও নগর সমস্যা নিয়ে একটি গুরুত্বপূর্ণ নতুন নীতিগত ভয়েস হিসাবে আত্মপ্রকাশ করেছেন। ২০১১ সাল থেকে তিনি একটি গবেষণা ভিত্তিক নাগরিক অ্যাকশন প্ল্যাটফর্মের নেতৃত্ব দিয়েছেন - চট্টগ্রাম রিসার্চ ইনিশিয়েটিভ (সিআরআই) - যার লক্ষ্য বন্দর নগরী চট্টগ্রামকে বিশ্বব্যাপী শহর হিসেবে প্রচার করা। 

সঠিক অনুচ্ছেদ শিরোনাম কোনটি?
titleA. তত্ত্ববধায়ক সরকারে নিয়োগ
titleB. কৃতিত্বপূর্ণ অবদান
titleC. গবেষণায় আগ্রহ
titleD. শিক্ষা
উত্তর: titleB
অতর্কিত আক্রমণ হল অত্যন্ত দুরহ ও সময়সাপেক্ষ ব্যাপার। যার কারণে অনেক চিন্তা-ভাবনা করে অতর্কিত আক্রমণের প্রস্তুতি নিতে হয়, এই যেমন ধরা যাক কোথায় আক্রমন করা যায়, কিভাবে করা যায় ইত্যাদি। অতর্কিত আক্রমণে সবচেয়ে গুরুত্বপূর্ণ হল আক্রমণ করার জায়গা, যেখান দিয়ে শত্রু বাহিনী গমন করার সম্ভাবনা রয়েছে এবং যে স্থানে সহজে নিজেদেরকে লুকিয়ে রাখা যাবে ও শত্রুবাহিনীকে কতল করা যাবে। এ ক্ষেত্রে সবচেয়ে ভাল হয় একটি গাছ-পালা বেষ্টিত ঘণ বন-জংগল।

অতর্কিত আক্রমণকে জ্যামিতিক ভাবে নিচের তিনভাবে বর্ণনা করে যায়ঃ


যারা এই ধরনের গোপণ হামলা করতে যেত তাদেরকে অবশ্যই নিচের বিষয়গুলো খেয়াল রাখতে হল:

সঠিক অনুচ্ছেদ শিরোনাম কোনটি?
titleA. কৌশল
titleB. ইতিহাস
titleC. মুহম্মদের সময়কালে
titleD. পরিকল্পনা
উত্তর: titleD
প্রশান্ত মহাসাগরীয় অঞ্চলের প্রথম স্থল আক্রমণগুলোর একটি হলো ১৯১৪ সালের ২৯ এবং ৩০ আগস্ট নিউজিল্যান্ড বাহিনী কর্তৃক জার্মান সামোয়া দখল। এক হাজারেরও বেশি নিউজিল্যান্ড সৈন্য অস্ট্রেলিয়ান এবং ফ্রেঞ্জ নৌ বাহিনীর সুরক্ষায় জার্মান কলোনীতে পদার্পণ করেছিলেন।

অস্ট্রেলিয়ান বাহিনী ১৯১৪ সালের সেপ্টেম্বরে জার্মান নিউ গিনি আক্রমণ করেছিলঃ বিটা পেকার যুদ্ধে ৫০০ অস্ট্রেলিয়ান সৈন্য ৩০০ জার্মান এবং স্থানীয় পুলিশের মোকাবেলা করেছিল। মিত্র শক্তি সেদিন জয়লাভ করেছিলো এবং জার্মানরা পিছু হটে টোমায় চলে গিয়েছিল। অস্ট্রেলিয়ার একটি দল এবং একটি ব্রিটিশ যুদ্ধজাহাজ জার্মান এবং তাদের ঔপনিবেশিক অঞ্চল অবরুদ্ধ করে ফেলেছিল। অবশেষে জার্মান বাহিনী আত্মসমর্পণ করে।

টোমা পতনের পর অল্প সংখ্যক জার্মান সৈন্য নিউ গিনিতে অবশিষ্ট ছিল যারা পরবর্তীতে অস্ট্রেলিয়ান বাহিনীর কাছে আত্মসমর্পণ করে। ১৯১৪ সালের ডিসেম্বরে এঙ্গোরাম নামের এক জার্মান অফিসার ৩০ জন স্থানীয় পুলিশ সাথে নিয়ে প্রতিরোধ গঠনের চেষ্টা করে। কিন্তু তার সৈন্যরা একটি অস্ট্রেলিয়ার স্কাউট দলের সাথে গোলাগুলির সময় তাকে ফেলে পালিয়ে যায়। পরবর্তীতে তিনি আটক হন।

১৯১৫ সালে হেরমান ডিজনারের নেতৃত্বে অভিযানে যাওয়া দলটি ছিল একমাত্র জার্মান বাহিনী যারা তখনও আটক হয়নি। তারা অস্ট্রেলিয়ান বাহিনীর কাছ থেকে পালিয়ে যুদ্ধ শেষ হওয়া পর্যন্ত একটি দ্বীপে পালিয়ে ছিল। এর জন্য তারা প্রশংসিতও হয়েছিল।

যুদ্ধের সময় জার্মান মাইক্রোনেশিয়া, মারিয়ানা দ্বীপপুঞ্জ, ক্যারোলাইনা দ্বীপপুঞ্জ এবং মার্শাল দ্বিপপুঞ্জেরও পতন ঘটেছিলো।

সঠিক অনুচ্ছেদ শিরোনাম কোনটি?
titleA. প্রশান্ত মহাসাগরে
titleB. ভারত মহাসাগরে এসএমএস এমডিন
titleC. প্রশান্ত মহাসাগরীয় অঞ্চলে মিত্রশক্তির অভিযান
titleD. গুয়ামে এসএমএস কর্মোরানের পালিয়ে যাওয়া
উত্তর: titleC
অনুভূমিক উপাত্ত মডেল দ্বারা ভূপৃষ্ঠে বিভিন্ন অবস্থান পরিমাপ করা হয়। পরিমাপে ব্যবহৃত উপাত্তের উপর নির্ভর করে, পৃথিবীর একটি নির্দিষ্ট বিন্দুর স্থানাঙ্ক যথেষ্ট আলাদা হতে পারে। বিশ্বজুড়ে শত শত প্রকারের স্থানীয় অনুভূমিক উপাত্ত রয়েছে, যা সাধারণত কোন সুবিধাজনক স্থানীয় প্রসঙ্গ বিন্দু থেকে নির্দেশ করা হয়। পৃথিবীর পরিবর্তনশীল আকারের যথাযথ পরিমাপের উপর ভিত্তি করে সমকালীন উপাত্ত তৈরি হয়, যা বড় বড় এলাকা পরিমাপের জন্য ব্যবহার করা হয়। ডব্লিউজিএস ৮৪ উপাত্তটি হচ্ছে একটি সাধারণভাবে ব্যবহৃত আদর্শ উপাত্ত, যা উত্তর আমেরিকায় ব্যবহৃত এনএডি৮৩ উপাত্ত ও ইউরোপে ব্যবহৃত ইটিআরএস৮৯ উপাত্তের প্রায় অনুরূপ। উদাহরণস্বরূপ, সিডনিতে অস্ট্রেলীয় ভূকেন্দ্রিক উপাত্তে (জিডিএ) ব্যবহৃত জিপিএস স্থানাঙ্ক (বৈশ্বিক ডব্লিউজিএস ৮৪ এর উপর ভিত্তি করে পাওয়া) ও অধিকাংশ স্থানীয় মানচিত্রে ব্যবহৃত অস্ট্রেলীয় ভূগাণিতিক উপাত্তের মধ্যে ২০০ মিটারের (৭০০ ফুট) পার্থক্য রয়েছে। এই ত্রুটিটি কিছু ক্ষেত্রে ব্যপকভাবে অগ্রহণযোগ্য যেমন ভূমি জরিপ বা স্কুবা ডাইভিং এর স্থান নির্বাচন। 

সঠিক অনুচ্ছেদ শিরোনাম কোনটি?
titleA. উল্লম্ব উপাত্ত
titleB. অনুভূমিক উপাত্ত
titleC. বৈশ্বিক ভূগাণিতিক ব্যবস্থা ১৯৮৪ (ডব্লিউজিএস ৮৪)
titleD. আলোচনা এবং উদাহরণ
উত্তর: titleB
১৮৮০ সালের দিকে ডা. এস. কে. বর্মণ নামের এক আয়ুর্বেদিক চিকিৎসক কলকাতায় কলেরা ও ম্যালেরিয়া প্রতিরোধী ওষুধ উদ্ভাবন করেন। তিনি বৃহৎ উৎপাদনের জন্য ১৮৮৪ সালে ডাবর ইন্ডিয়া লিমিটেড প্রতিষ্ঠা করেন। প্রতিষ্ঠানটির বর্তমান চেয়ারম্যান ড. আনন্দ বর্মণ ও ভাইস চেয়ারম্যান অমিত বর্মণ হলেন বর্মণ পরিবারের পঞ্চম প্রজন্ম। বর্মণ পরিবার হল প্রথম পরিবার যারা প্রতিষ্ঠান ব্যবস্থাপনার দায়িত্ব বাইরের লোকের কাছে স্থানান্তর করেছিল। তারা এটি করেছিল ১৯৯৮ সালে।

সঠিক অনুচ্ছেদ শিরোনাম কোনটি?
titleA. সমালোচনা
titleB. দাতব্য কার্যক্রম
titleC. পুরস্কার ও সম্মাননা
titleD. ইতিহাস
উত্তর: titleD
হেক্সিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা অংশ থেকে হেক্সিন পাওয়া যায়। করে। 
উচ্চ তাপমাত্রা ও চাপে হেক্সেনকে ভাঙলে হেক্সিন পাওয়া যায়। সেই সাথে কিছু এলকেনও উৎপন্ন হয়। 
হেক্সেন---> হেক্সিন + অ্যালকেন

সঠিক অনুচ্ছেদ শিরোনাম কোনটি?
titleA. প্রকৃতিতে প্রাপ্ত
titleB. পরীক্ষাগারে প্রস্তুতি
titleC. বৈশিষ্ট্য
titleD. হেক্সাইন থেকে
উত্তর: titleA
গোষ্ঠী স্বেচ্ছাসেবী কাজকে যুক্তরাষ্ট্রে বলা হয়, "নাগরিক সেবা", যা বিশ্বব্যাপী তাদের কাজকে বোঝায় যারা নিজেদের এলাকার গোষ্ঠীর উন্নয়নের জন্য কাজ করে। এই কাজ কেবল হয় সাধারণত লাভজনক সংস্থা, স্থানীয় সরকার আর গির্জা সমূহের মাধ্যমে নয়; বরং আরো হয় বিশেষভাবে বা অনানুষ্ঠানিক দলের মাধ্যমে যেমন বিনোদনমূলক খেলার দল।[২৬] 

সঠিক অনুচ্ছেদ শিরোনাম কোনটি?
titleA. রাজনৈতিক দৃষ্টিভঙ্গি
titleB. সমালোচনা
titleC. স্বেচ্ছাসেবী কার্যক্রম শিক্ষণীয়-কাজ কর্মসূচিগুলিতে ব্যবহৃত হয়
titleD. গোষ্ঠীর স্বেচ্ছাসেবী কাজ
উত্তর: titleD
শাহ মখদুমের বাল্যকাল কাটে বাগদাদ নগরে। জ্ঞানচর্চার হাতে-খড়ি হয় তার পিতা আযাল্লাহ শাহের মাধ্যমে। আযাল্লাহ শাহ তৎকালীন সময়ের একজন বিশিষ্ট আলেম এবং ধার্মিক হিসেবে বিখ্যাত ছিলেন। সুফী জ্ঞানে তার অগাধ পান্ডিত্য ছিল । শিশু বয়সেই তিনি তার পুত্র আব্দুল কুদ্দুস শাহ মখদুমকে তার নিজের "কাদেরিয়া মাদ্রাসা"য় ভর্তি করিয়ে দেন। কিছুদিনের মধ্যেই শাহ মখদুমের তীক্ষ্ণ মেধার পরিচয় পাওয়া যায়। অল্প বয়সেই তিনি কুরআন, হাদিস, ফিকহ, আরবী ভাষা ও ব্যাকরণ, সুফিতত্ত্ব ইত্যাদি বিষয়ে জ্ঞান লাভ করে ফেলেন। কিন্তু কিছুদিন পর, যখন শাহ মখদুম কৈশোরকালীন সময়ে ছিলেন, তখন তার পিতা শাসকদের রোষানলে পড়েন এবং সপরিবারে বাগদাদ ছাড়তে বাধ্য হন। অন্যদিকে তাতারীদের আক্রমণে আব্বাসীয় সাম্রাজ্যের লন্ডভন্ড অবস্থা। সমস্ত সাম্রাজ্য তারা ধ্বংস করতে থাকে। ১২৫৮ সালে তাতারীদের হাতে বাগদাদ নগরীর পতন ঘটে । বাগদাদ নগরীর পতন হওয়ার আগেই পিতা আযাল্লাহ শাহের সাথে শাহ মখদুম বাগদাদ ত্যাগ করে ভারতের দিকে রওয়া হন।
সঠিক অনুচ্ছেদ শিরোনাম কোনটি?
titleA. যুদ্ধ
titleB. বাংলাদেশে প্রথম আস্তানা
titleC. শাহ মখদুমের কুমির
titleD. বাল্যকাল এবং প্রাথমিক শিক্ষালাভ
উত্তর: titleD
টাই-অহোমেরা বিশ্বাস করেন যে পূর্বপূরুষ মারা যাওয়ার পর দেবতায় পরিণত হন ও স্বর্গে বাস করে নিজেদের বংশধরদের বিপদ থেকে রক্ষা করেন। অহোমেরা আত্মার পুনর্জন্মে বিশ্বাস করেন না। অহোমদের ধারণা মতে মৃত্যুর পর আত্মা স্বল্পদিনের জন্য ঘুরে বেড়ায় ও আত্মীয়দের থেকে পূজা পাওয়ার পর পূর্বপূরুষের আত্মা দেবতার শ্রে্ণীতে উত্তীর্ণ হয় । বিবাহ, বিহু ও খেত থেকে ফসল পাওয়ার পর মৃত পূর্বপূরুষদের সম্মান প্রদর্শন করার উদ্দেশ্যে ঘরোয়াভাবে আরেক ধরনের পূজা অনুষ্ঠিত করা হয় যাহাকে "মৃতকক দিয়া পূজা" অর্থাৎ "মৃতকের পূজা" বলা হয়। এই পূজায় পূর্বপূরুষের ভোজনের উদ্দেশ্যে মাছ, মাংস, ভাত, মিষ্টান্ন ও অসমে প্রচলিত সুরা বা সাঁজ ইত্যাদি দেওয়া হয়। প্রকৃতপক্ষে মৃতকের পূজা করার মুল কারণ হচ্ছে পূর্বপূরুষের থেকে আশীর্বাদ পাওয়া। অহোমদের মতে মৃত পূর্বপূরুষের মাধ্যমে ঈশ্বর লাভ করা য়ায় ও পূর্বপূরুষেরা জীবিতদের সুরক্ষা প্রদান করেন। এই পূজা সমন্ধে তাদের ধারনা "গৃহ দেবতা রক্ষা না করিলে ঘরের বেড়া বা দেওয়াল সুরক্ষা প্রদান করতে পারেনা। মৃতেরা রক্ষা করলে সাঁপ কামড়ায় না, বাঘে খায়না এমনকি যমদেবও ভয় পায়।"

মৃতদের ঘাই ডাম, সি-রেন-ডাম, জাকরুয়া ডাম ও ন- ডাম ইত্যাদি শ্রেণীতে বিভক্ত করা হয় । 
জাকরুয়া ডাম বাদ দিয়ে বাকি সকলকে গৃহ ডাম বলে।

কার্ত্তিক মাসে ধানের ফসল, অগ্রহায়ণ মাসে শালীধান ও বিহু উৎসবে গৃহ ডামদের পূজা করা হয়। দেওধাই, বাইলুং ও মহন ইত্যাদি বিশেষ শ্রেণীর আহোম পুরোহিত দ্বারা মে-ডাম-মে-ফি পূজা সম্পূর্ণ হয় । মে-ডাম-মে-ফি উদযাপন করা স্থানে খড় ও বাঁশ দ্বারা আটটি কোন বিশিষ্ট অস্থায়ী প্রার্থনা ঘর নির্মাণ করা হয়। সাধারণতঃ তিন প্রকারের মে-ডাম-মে-ফি উৎযাপন করা দেখা যায়- রাজা, দেশ ও প্রজার মঙ্গলের জন্য অনুষ্ঠিত পূজা, ব্যক্তিগত ভাবে নিজেদের মঙ্গলের জন্য ঘরোয়াভাবে অনুষ্ঠিত ও বাঁশের চাং বানিয়ে তিনটি শরাই দিয়ে অনুষ্ঠিত পূজা। লেংদিন, লেংদন ও লাং জান-চাই-হাঙক ইত্যাদি দেবতারদেরকে সন্তুষ্ট করার উদ্দেশ্যে পূজা করা হয়। পূজার বেদিতে আহোমদের পবিত্র পুস্তক "পাক পেন কাকা" স্থাপন করা হয়।

সঠিক অনুচ্ছেদ শিরোনাম কোনটি?
titleA. ঐতিহ্য
titleB. পৌরাণিক আখ্যান
titleC. তাৎপর্য
titleD. বর্তমান অবস্থা
উত্তর: titleC
রাজনীতির পাশাপাশি বিভিন্ন সামাজিক কর্মকাণ্ডে যুক্ত আছেন তিনি। তিনি পিছিয়ে পড়া জনগোষ্ঠীর জন্য নিবেদিতপ্রাণ একজন মানুষ। তিনি অনাথ ও প্রবীণ ব্যক্তিদের কাছের মানুষ। তিনি সামাজিক সংগঠন 'বাবা ফরিদ ক্লাব' এর সাথে যুক্ত আছেন। সংগঠনটি মাদকাসক্তি নির্মূল কেন্দ্র পরিচালনা করে। এছাড়াও সংস্থাটির উদ্যোগে বিনামূল্যে রক্তদান, বৃক্ষরোপণসহ বিভিন্ন সামাজিক কর্মকাণ্ড পরিচালিত হয়।

সঠিক অনুচ্ছেদ শিরোনাম কোনটি?
titleA. অন্যান্য কর্মকাণ্ড
titleB. ব্যক্তিগত জীবন
titleC. শিক্ষাজীবন
titleD. জন্ম
উত্তর: titleA
প্রাচীন মিশরীয় ধর্মে ওসিরিসের অর্চনায় ফ্যালাস গুরুত্বপূর্ণ ভূমিকা পালন করে। সেত ওসিরিসের দেহকে কেটে ১৪ টুকরো করে সমগ্র মিশরে ছড়িয়ে দেন। ওসিরিসের স্ত্রী আইসিস শুধু একটি টুকরো বাদে বাকী সবগুলো টুকরো সংগ্রহ করতে সক্ষম হন। তার পুরুষাঙ্গটি মাছে খেয়ে ফেলায় আর খুঁজে পাওয়া যায়নি। আইসিস কাঠের তৈরী একটি পুরুষাঙ্গ স্থাপন করেন।

ফ্যালাস হচ্ছে উর্বরতার প্রতীক এবং দেবতা মিন প্রায়শই ইথাইফ্যালিক হিসেবে উল্লেখিত হন যা হচ্ছে উত্থিত পুরুষাঙ্গযুক্ত।

সঠিক অনুচ্ছেদ শিরোনাম কোনটি?
titleA. প্রাচীন মিশর
titleB. প্রত্নতত্ত্ব
titleC. মনোবিশ্লেষণ
titleD. বিকল্প অংশগুলো
উত্তর: titleA
ভৌগলিকভাবে মালে ক্যাফু অ্যাটেলে অবস্থিত হলেও প্রশাসনিকভাবে এটি এর অংশ হিসেবে বিবেচিত হয় না। নগরীর কেন্দ্রীয় অংশটি মালে এর কিছু দ্বীপ দ্বারা গঠিত। আরও তিনটি দ্বীপ শহরের একাংশ গঠন করে। কেন্দ্রীয় দ্বীপে একটি বাণিজ্যিক বন্দর রয়েছে যেটি দেশের সামগ্রিক বাণিজ্যিক কর্মকান্ডের কেন্দ্রস্থল হিসেবে কাজ করে। কেন্দ্রীয় দ্বীপটিতে ব্যাপকভাবে নগরায়ন করা হয়েছে। অন্তনির্মিত অঞ্চলটি মূলত পুরো ভূখণ্ডই দখল করেছে। দেশের জনসংখ্যার একতৃতীয়াংশেরও কম সংখ্যক জনগণ রাজধানী শহরে বসবাস করে এবং ১৯৮৭ সাল থেকে ২০০৬ সাল পর্যন্ত জনসংখ্যা ২০,০০০ থেকে বৃদ্ধি পেয়ে দাঁড়ায় ১০০,০০০ জনে। প্রশাসনিক ও আমলাতান্ত্রিক কেন্দ্র হওয়ায় মালদ্বীপ এর বেশিরভাগ অধিবাসী ও অন্যান্য অঞ্চল এ বসবাসকারী দেশ ও বিদেশ এর অনেক কর্মীরা মাঝেমধ্যে দ্বীপটির স্বল্পমেয়াদী বাসস্থানগুলোতে থাকেন।

সঠিক অনুচ্ছেদ শিরোনাম কোনটি?
titleA. সংক্ষিপ্ত বিবরণ
titleB. পুরাতন ফ্রাইডে মসজিদ
titleC. ভূগোল
titleD. ইতিহাস
উত্তর: titleA
মার্শের টেস্ট জীবন বিতর্কের মধ্য দিয়ে শুরু হয়। মূলতঃ তিনি ব্যাটসম্যান হিসেবেই দলে মনোনীত হয়েছিলেন। উদ্বোধনী টেস্টেই ক্যাচ নিয়ে তাকে ‘আয়রন গ্লাভসের’ অধিকারী হিসেবে উপস্থাপন করা হয়। পরবর্তীকালে তিনি তার উইকেট রক্ষার কাজে ব্যাপক উন্নয়ন করেন। এ প্রেক্ষিতে তাকে ক্রিকেটের ইতিহাসে অন্যতম সফল উইকেট-রক্ষক হিসেবে আখ্যায়িত করা হয়।

দলের নিয়মানুবর্তিতায় তিনি নিজেকে সমর্পণ করেছেন। বিশেষ করে ১৯৭০-৭১ মৌসুমে মেলবোর্নে অনুষ্ঠিত ৫ম টেস্টের প্রথম ইনিংসে তার সেঞ্চুরি থেকে মাত্র আট রান দূরে থাকতে বিল লরি ইনিংস ঘোষণা করেছিলেন। গ্রেগ চ্যাপেল তার সম্পর্কে বলেন যে, তার জানা দু’জন ব্যক্তির মধ্যে রডনি মার্শ একজন যিনি অস্ট্রেলিয়ার টেস্ট দলকে ধ্বংসস্তুপ থেকে রক্ষা করতে পারতেন। অন্যজন হচ্ছেন ইয়ান রেডপাথ।

১৯৬৯-৭০ মৌসুমে অবসরগ্রহণকারী বেকারের পরিবর্তে তার অন্তর্ভুক্তি ঘটে। ঐ সময় অস্ট্রেলিয়া দল ব্রায়ান টাবের ও রে জর্ডন - এ দুই উইকেট-রক্ষককে সাথে নিয়ে ভারত ও দক্ষিণ আফ্রিকা সফর করছিল। ১৯৭০-এর বসন্তে অস্ট্রেলিয়ার দ্বিতীয় একাদশ জন ম্যাকলিনকে সাথে নিয়ে নিউজিল্যান্ড সফরে বের হয়। মার্শ ছিলেন তাদের পিছনে। কিন্তু ১৯৭০-৭১ মৌসুমের অ্যাশেজ সিরিজের প্রথম টেস্টে টাবেরের পরিবর্তে তাকে মনোনীত করা হয়। তার উন্নততর ব্যাটিংশৈলীই এ অবস্থানে নিয়ে আসতে সহায়তা করে।

সঠিক অনুচ্ছেদ শিরোনাম কোনটি?
titleA. কীর্তিগাঁথা
titleB. ঘরোয়া ক্রিকেট
titleC. খেলোয়াড়ী জীবন
titleD. অবসর
উত্তর: titleC